లిజ్ ట్రస్

మేరీ ఎలిజబెత్ ట్రస్ (జననం 1975 జులై 26) కన్జర్వేటివ్‌ పార్టీ నేతగా, బ్రిటన్‌ ప్రధానిగా 2022 సెప్టెంబరు 5న విజయం సాధించారు. బోరిస్‌ జాన్సన్‌ రాజీనామా తర్వాత జరిగిన కన్జర్వేటివ్ పార్టీ నాయకత్వ ఎన్నికల్లో తన ప్రత్యర్థి భారత సంతతికి చెందిన రిషి సునాక్‌ను ఓడించి లిజ్ ట్రస్ గెలుపొందింది. ఆమె క్వీన్ ఎలిజబెత్ II ద్వారా యునైటెడ్ కింగ్‌డమ్ ప్రధాన మంత్రిగా 2022 సెప్టెంబరు 6న నియమితులు అయింది. మార్గరెట్‌ థాచర్‌, థెరిసా మే తర్వాత బ్రిటన్‌ పగ్గాలు చేపట్టిన మూడో మహిళా ప్రధానిగా లిజ్‌ ట్రస్ రికార్డు సృష్టించారు.

ఆమె ప్రస్తుతం విదేశీ, కామన్వెల్త్ మరియు అభివృద్ధి వ్యవహారాల స్టేట్ సెక్రటరీగా 2021 నుండి పనిచేస్తోంది. అలాగే 2019 నుండి మహిళలు మరియు సమానత్వ శాఖ మంత్రిగా కూడా ఉంది. 2010 నుండి సౌత్ వెస్ట్ నార్ఫోక్ పార్లమెంటు సభ్యురాలుగా ఉంది. ఆమె మాజి ప్రధానమంత్రులు డేవిడ్ కామెరూన్, థెరిసా మే, బోరిస్ జాన్సన్ ల వద్ద వివిధ క్యాబినెట్ స్థానాల్లో పనిచేసింది.

లిజ్ ట్రస్ ఆక్స్‌ఫర్డ్‌లోని మెర్టన్ కాలేజీలో చదివింది. ఆక్స్‌ఫర్డ్ యూనివర్శిటీ లిబరల్ డెమోక్రాట్‌లకు అధ్యక్షురాలిగా చేసింది. 1996లో గ్రాడ్యుయేషన్ పూర్తి చేసిన ఆమె కన్జర్వేటివ్ పార్టీలో చేరింది. ఆమె షెల్, కేబుల్ & వైర్‌లెస్‌లో పనిచేసింది. థింక్ ట్యాంక్ రిఫార్మ్‌కు డిప్యూటీ డైరెక్టర్‌గా వ్యవహరించింది. 2010 సాధారణ ఎన్నికలలో సౌత్ వెస్ట్ నార్ఫోక్ నుంచి లిజ్ ట్రస్ ఎన్నికయింది. బ్యాక్‌బెంచర్‌ అయిన ఆమె పిల్లల సంరక్షణ, గణిత విద్య మరియు ఆర్థిక వ్యవస్థతో సహా అనేక విధాన రంగాలలో సంస్కరణలకు పిలుపునిచ్చింది. ఆమె ఫ్రీ ఎంటర్‌ప్రైజ్ గ్రూప్ ఆఫ్ కన్జర్వేటివ్ ఎంపీలను స్థాపించింది. ఆఫ్టర్ ది కోయాలిషన్ (2011), బ్రిటానియా అన్‌చెయిన్డ్ (2012)తో సహా అనేక పత్రాలు, పుస్తకాల రచనాసహాకారం, రచన చేసింది.

వ్యక్తిగత జీవితం 
2000లో లిజ్ ట్రస్ తోటి అకౌంటెంట్ అయిన హ్యూ ఓ లియరీని వివాహం చేసుకుంది. వీరికి ఇద్దరు కుమార్తెలు ఉన్నారు.

మూలాలు 

1975 జననాలు
ఆక్స్‌ఫర్డ్ నుండి రాజకీయ నాయకులు
విదేశీ మరియు కామన్వెల్త్ వ్యవహారాల బ్రిటిష్ సెక్రటరీస్ ఆఫ్ స్టేట్
కన్జర్వేటివ్ పార్టీ (UK) ఎంపీలు
కన్సర్వేటివ్ పార్టీ (UK) కౌన్సిలర్లు
 రాయల్ బోరో ఆఫ్ గ్రీన్విచ్‌లోని కౌన్సిలర్లు
ఇంగ్లీష్ అకౌంటెంట్స్
మహిళా విదేశాంగ మంత్రులు
మహిళా న్యాయ మంత్రులు
యునైటెడ్ కింగ్‌డమ్ క్యాబినెట్‌లోని మహిళా సభ్యులు
యునైటెడ్ కింగ్‌డమ్ పార్లమెంట్ మహిళా సభ్యులు
లిబరల్ డెమోక్రాట్స్ (UK) అధికారులు
లార్డ్ ఛాన్సలర్స్ ఆఫ్ గ్రేట్ బ్రిటన్
బోర్డు ఆఫ్ ట్రేడ్ అధ్యక్షులు
న్యాయ రాష్ట్ర కార్యదర్శులు
21వ శతాబ్దపు ఆంగ్ల మహిళా రాజకీయ నాయకులు